Den Vest-Sjællandske Avis, 1838-07-24
Preussen. Fra Bromberg meldes den 10de Juli, at allerede i længere Tid vare talrige Tyverier og andre Forbrydelser begaaede i den Gnesenske og de nærliggende Kredse af Regjeringsdistrictet Posen. Endelig har man fængslet en berygtet Røver Andreas Nawrocki tilligemed hans Broder Stanislaus, 8 andre Mænd og 7 Fruentimmer. Man søger med al Jver efter de øvrige Medlemmer af denne vidtforgrenede Bande. – Den Russiske Keiserindes Fødselsdag blev den 13de høitideligholdt paa Fürstenstein. – Fra Nedrerhin skrives den 11te Juli, at de opfordrede Krigsreserver den 9de ere afmarscherede fra forskjellige Steder for at støde til deres Regimenter. Det bekræftes, at denne Forholdsregel hidtil kun angaaer en Deel af det 8de Armeecorps, og at Resten endnu ikke har faaet befaling til at completere sig paa Krigsfod. At Landmændene paa en Tid, da Høsten er snart forestaaende, kaldes fra deres Arbeide, maa have Noget at betyde. Derimod skrives fra Stuttgart den 11te Juli, at intet Menneske troer paa, at det Tydske Forbund vil optræde fjendtligt mod Belgien. Hvo vil endnu troe paa en Krig, da man saalænge har havt Fred, Gik det efter Folkets Stemning, hialp man hellere Belgierne end traadte fjendtligt op imod dem. Algerie. Efter Beretninger fra Bona af 2den Juli skulde en omfattende Recognoscering af Spahiernes Corps under Anførsel af Eskadronschefen Mirbek derfra udsendes til Grændserne af Tunis, hvor Achmed Bey skal opholde sig. Ved Slutningen af Juni var den anmeldte Tyrkiske Flaade endnu ikke indtruffen i Tunis. - Beretninger fra Algier af 1ste lyde gunstigt. Abdeel Kaders Gesandt Ben-Arasch havde spiist hos Marschal Valle og var bleven behandlet af ham med Udmærkelse. J Algier bygges en Børs, og et smukt Theater skal opføres. Anlæggene i Omegnen trives; man tæller i flere Menigheder, som beboes af 2207 Europæere og 4128 Jndfødte, 900000 unge Frugttræer. – Det lader til, at man ikke ret troer Jndbyggerne i Blida; tre Blokhuse ere anlagte i Nærheden af Byen for at kunne skyde den i Brand ved den første Bevægelse. Vestindien. Jndvaanerne paa Guadeloupe og Martinique have besluttet i Fremtiden ikke mere at tilberede Sukker, men at sælge Nordamerikanerne Sukkersaften indkogt til Melasse, hvorved den Franske Statskasse vil tabe Jndførselstolden af Sukkeret; derved vil man maaskee blive nødsaget til at antage mildere Forholdsregler imod Colonierne. Formodentligen ville disse sukkerrige Melasser blive kogte til Sukker paa den Danske Ø St. Thomas og derfra sendte til Fastlandet; i det Mindste synes det at være nogle Franske Colonisters Hensigt at indrette flere Værksteder og grunde Handels-Establissementer der. – Gouverneuren paa Jamaica, Sir LionelSmith, aabnede den 5te Juni de lovgivende Kamres Forsamling, forelagde dem Depescher angaaende Negrenes Lærlingstid og erklærede i Ministrenes Navn, at der ikke kunde tænkes paa nogen videre Skadesløsholdelse. Han erklærede Lærlingstidens Vedbliven for physisk og moralsk umulig, især da den vilde blive afskaffet paa andre Øer. De Deputeredes Huus antog efter længere Debatter en Bill om Lærlings tidens Ophævelse den 1ste August; men det er ikke afgjort, om det legislative Conseil eller Overhuset vil antage den. Paa Grenada var en lignende Lov gaaet igjennem, og man ventede det Samme paa Trinidad, St. Lucie og Bahama-Øerne.